अन्य खाद्य पदार्थों में अगस्त की तुलना में फलों तथा दूध की महँगाई दर बढ़कर क्रमश: 14.10 प्रतिशत तथा 3.71 प्रतिशत पर पहुँच गयी। अन्य खाद्य पदार्थों की महँगाई दर अगस्त की तुलना में कम हुई है। मोटे अनाजों के लिए यह 6.84 प्रतिशत, चावल के लिए 4.66 प्रतिशत, गेहूँ के लिए 7.01 प्रतिशत, दालों के लिए 23.99 प्रतिशत तथा अंडे और मांस-मछली के लिए 7.44 प्रतिशत रही। अखाद्य प्राथमिक उत्पादों में साल दर साल आधार पर खनिजों के दाम 5.01 प्रतिशत घट गये जबकि फाइबर 18.74 प्रतिशत महँगे हो गये। ईंधन एवं बिजली वर्ग के उत्पादों की महँगाई दर 5.58 प्रतिशत रही है। इसमें रसोई गैस 1.30 प्रतिशत सस्ती हुई है जबकि डीजल 19.08 प्रतिशत महँगा हुआ है। पेट्रोल की महँगाई दर 1.25 प्रतिशत रही। विनिर्मित उत्पादों में इस्पात तथा सेमीज 6.40 प्रतिशत, धातु तथा मिश्र धातु तथा इनके उत्पाद 1.23 प्रतिशत तथा सिंथेटिक कपड़े 1.37 प्रतिशत सस्ते हुये। इस श्रेणी में सबसे ज्यादा महँगाई दर 3.40 प्रतिशत लकड़ी तथा इसके उत्पादों की रही। सूती कपड़े भी 3.01 प्रतिशत महँगे हुये।आप ये ख़बरें और ज्यादा पढना चाहते है तो दैनिक रॉयल